Document ID: 32005D0174

ROZHODNUTIE KOMISIE
z 28. februára 2005
o stanovení poznámok k pokynom dopĺňajúcich časť B prílohy II smernice Rady 90/219/EHS o obmedzenom použití geneticky modifikovaných mikroorganizmov
(oznámené pod číslom dokumentu K(2005) 413)
(Text s významom pre EHP)
(2005/174/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/219/EHS z 23. apríla 1990 o obmedzenom použití geneticky modifikovaných mikroorganizmov (1), a najmä na úvodný odsek časti B prílohy II tejto smernice,
po porade s Európskym orgánom pre bezpečnosť potravín (EFSA) (2),
keďže:
(1)
Je potrebné splniť kritériá uvedené v časti B prílohy II k smernici 90/219/EHS kvôli zavedeniu bezpečnosti geneticky modifikovaných mikroorganizmov (GMM) z hľadiska ľudského zdravia a životného prostredia a kvôli vhodnosti ich zaradenia do časti C prílohy II tejto smernice.
(2)
Pri uplatňovaní týchto kritérií by členským štátom mali pomôcť ustanovenia poznámok k pokynom, vďaka ktorým sa zabezpečí, aby príslušné vnútroštátne orgány vykonali svoje predbežné hodnotenia náležitým spôsobom, a aby užívatelia poskytli užívateľom potrebné informácie, týkajúce sa obsahu dokumentácie, ktorú je potrebné predložiť.
(3)
Opatrenia ustanovené v tomto rozhodnutí sú v súlade so stanoviskom výboru zriadeného na základe článku 21 smernice 90/219/EHS,
PRIJALA TOTO ROZHODNUTIE:
Článok 1
Poznámky k pokynom stanovené v prílohe k tomuto rozhodnutiu sa použijú ako doplnok časti B prílohy II smernice 90/219/EHS.
Článok 2
Toto rozhodnutie je určené členským štátom.
V Bruseli 28. februára 2005

Labels: 7
16
20
0